b'\n_START_ARTICLE_\nSpletna klepetalnica\n_START_PARAGRAPH_\nSpletne klepetalnice so spleti\xc5\xa1\xc4\x8da, ki omogo\xc4\x8dajo (najve\xc4\x8dkrat anonimni) pogovor med ljudmi na medmre\xc5\xbeju.\n_START_SECTION_\nKlepetalnice - Kratko\xc4\x8dasenje, zabava, zmenkarije,...\n_START_PARAGRAPH_\nVe\xc4\x8dinoma se v klepetalnice prijavljamo, ker nam pomagajo pregnati dolg\xc4\x8das, in obenem imamo prilo\xc5\xbenost spoznati nove in zanimive ljudi. Marsikdo pa hodi na razne spletne klepetalnice preprosto, v upanju, da najde kakega sebi primernega novega prijatelja, ali celo partnerja. Dandanes, zaradi vedno ve\xc4\x8dje uporabe interneta, postaja ravno internet eden izmed ve\xc4\x8djih podro\xc4\x8dij, kjer se ljudje lahko spoznavajo in eden izmed bolj \xc2\xbbosebnih\xc2\xab\xc2\xa0na\xc4\x8dinov so ravno spletne klepetalnice. Nekateri pa na spletnih klepetalnicah preizku\xc5\xa1ajo razli\xc4\x8dne na\xc4\x8dine mo\xc5\xbenih pristopov, katere bodo morda kasneje uporabili tudi v zunanjem \xc2\xbbpravem\xc2\xab\xc2\xa0svetu.'